Fodboldklubben Brøndby IF har oplevet et stort dyk i resultatet.

Alexander Bitsch, f. 1986, er journalist på Finans, hvor han skriver om privatøkonomi og investering. Alexander er uddannet fra Danmarks Medie- og Journalisthøjskole, og i sin praktiktid var han på Jyllands-Posten i halvandet år. Sideløbende med studiet og efterfølgende var han tilknyttet Jyllands-Postens erhvervsredaktion på nettet, det daværende epn.dk. Alexander blev fastansat på Jyllands-Postens erhvervsredaktion i efteråret 2013. I sin fritid har han dyrket en lang række sportsgrene, men højdepunktet er stadig, da han som ganske ung blev nordvestjysk mester i disciplinerne 40-meterløb og længdespring.

Brøndby IF bløder penge, og der er ikke udsigt til, at blødningen stopper foreløbigt. Det viser det årsregnskab, som fodboldklubben fra Vestegnen har offentliggjort torsdag morgen.

Bundlinjen har taget et voldsomt dyk fra et overskud på 10,4 mio. kr. i 2018 til et underskud på 78,7 mio. kr. i 2019.

»Underskuddet er væsentligt større end den oprindelige forventning til 2019 med et underskud mellem 10 og 20 mio. kr. Hovedårsagerne til det forværrede resultat skyldes manglende transferindtægter, samt manglende indtægter som følge af at de sportslige præstationer var under forventning,« fremgår det af ledelsesberetningen i regnskabet.

Det var ikke kun bundlinjen i Brøndby IF, som faldt. Det samme gjorde toplinjen, som gik fra en omsætning på 185,7 mio. kr. i 2018 til 175,1 mio. kr. i 2019. Det svarer til et fald på mere end 5 pct.

»Bestyrelsen konstaterer, at selskabets resultat i 2019 overordnet har været meget utilfredsstillende,« fremgår det af regnskabet.

For 2020 venter klubben et underskud i niveauet 20 til 30 mio. kr. Hvis klubben skal komme i mål med denne målsætning, kræver det bl.a., at spillerne på banen præsterer lidt bedre.

Det er nemlig indregnet i forventningerne, at klubben gennem 2020 og ved afslutningen af indeværende sæson slutter på en tredjeplads. I øjeblikket indtager fodboldklubben en placering som nummer fire. Derudover skal Brøndby IF nå kvartfinalen i pokalturneringen for sæsonen 2020/2021.

Derudover skal klubben realisere et transferresultat inklusive afskrivninger på kontakterne i -7 til 3 mio. kr. i 2020. Regnskabet for 2019 viser et resultat af transferaktiviteterne på 32,5 mio. kr.